2. ลักษณะการประกอบธุรกิจ

2.1. ความเป็นมาของบริษัท

บริษัทเงินทุน ธนชาติ จำกัด (มหาชน) เดิมจดทะเบียนจัดตั้งบริษัทในนามบริษัท ลีกวงมิ้ง จำกัด
เมื่อวันที่ 17 พฤศจิกายน 2502
ดำเนินกิจการด้านการจำหน่ายเสื้อผ้าสำเร็จรูปไปยังต่างประเทศต่อมาได้เปลี่ยนกิจการมาดำเนินกิจการด้านเงินทุน
โดยเปลี่ยนชื่อเป็น บริษัท ลีกวงมิ้งทรัสต์ จำกัด
และได้รับอนุญาตจากกระทรวงการคลังให้ประกอบธุรกิจเงินทุนและหลักทรัพย์ในปี 2517
และเข้าเป็นสมาชิกตลาดหลักทรัพย์แห่งประเทศไทย หมายเลข 16 เปลี่ยนชื่ออีกครั้งเป็น
บริษัทเงินทุนหลักทรัพย์ แค็ปปิตอลทรัสต์ จำกัด ในปี 2522

ต่อมาในปี 2523 กิจการมีปัญหาในการดำเนินงานรวมทั้งเศรษฐกิจไม่เอื้ออำนวย
กลุ่มธนาคารไทยพาณิชย์ จำกัด โดยความเห็นชอบของธนาคารแห่งประเทศไทย
ได้เข้ามาช่วยเหลือโดยเข้าซื้อหุ้นและจัดตั้งคณะกรรมการบริหารพร้อมทั้งได้เปลี่ยนชื่อเป็น
บริษัทเงินทุนหลักทรัพย์ ธนชาติ จำกัด เมื่อวันที่ 28 ตุลาคม 2523
และเข้าเป็นบริษัทจดทะเบียนในตลาดหลักทรัพย์แห่งประเทศไทยในวันที่ 1 เมษายน 2525

การเปลี่ยนแปลงและการพัฒนาการที่สำคัญในส่วนที่เกี่ยวกับการประกอบธุรกิจและการบริหารงาน

ปี 2532 เข้าถือหุ้นในบริษัทเงินทุนหลักทรัพย์ เอกชาติ จำกัด (มหาชน)

ปี 2536 จดทะเบียนแปรสภาพเป็นบริษัทมหาชนจำกัด ต่อกรมทะเบียนการค้า กระทรวงพาณิชย์
เมื่อวันที่ 18 มิถุนายน 2536 และได้รับอนุญาตให้ประกอบธุรกิจการจัดการกองทุนสำรองเลี้ยงชีพ

ปี 2540 1.
ได้รับอนุญาตให้แยกประกอบธุรกิจเงินทุนและธุรกิจหลักทรัพย์ออกจากกันโดยจดทะเบียนจัดตั้งบริษัทหลักทรัพย์โดยใช้ชื่อว่า
“บริษัทหลักทรัพย์ ธนชาติ จำกัด”

2. ในวันที่ 27 มิถุนายน 2540 กระทรวงการคลังออกใบอนุญาตให้ บริษัทหลักทรัพย์ฯ
สามารถเริ่มประกอบธุรกิจได้ ตั้งแต่วันที่ 1 กรกฎาคม 2540 โดย
บล.ธนชาติได้เปิดดำเนินธุรกิจในวันที่ 2 กรกฎาคม 2540

3. จัดตั้งบริษัท ธนชาติประกันภัย จำกัด และบริษัท ธนชาติประกันชีวิต จำกัด
โดยบริษัทถือหุ้นในอัตราร้อยละ 55 โดยทั้งสองบริษัทฯ ได้รับใบอนุญาตจากกรมประกันภัย
กระทรวงพาณิชย์ให้ดำเนินธุรกิจได้

4. เมื่อวันที่ 7 พฤศจิกายน 2540
ได้รับอนุญาตจากกระทรวงการคลังให้ควบรวมกิจการกับบริษัทเงินทุนหลักทรัพย์ เอกชาติ จำกัด
(มหาชน) เพื่อขออนุญาตประกอบธุรกิจเพิ่มเติมและมีสำนักงานสาขา (Super Finance)

ปี 2541 ขออนุมัติจากที่ประชุมวิสามัญผู้ถือหุ้น เมื่อวันที่ 14 ธันวาคม 2541
เปลี่ยนแผนการรวมกิจการกับบริษัทเงินทุนหลักทรัพย์ เอกชาติ จำกัด (มหาชน)
จากเดิมมาเป็นธนาคารที่จำกัดขอบเขตธุรกิจ (Restricted Bank)

ปี 2542 เข้าซื้อหุ้นในสถาบันการเงินอื่นอีกจำนวน 4 แห่ง (ซึ่งไม่รวม บง.เอกชาติ ที่บริษัทฯ
ได้ซื้อหุ้นมาก่อนหน้านี้แล้ว)
เพื่อรวมกันเป็นธนาคารที่จำกัดขอบเขตธุรกิจตามหลักเกณฑ์ของธนาคารแห่งประเทศไทย
ประกอบด้วยบริษัท เครดิตฟองซิเอร์ สินเคหการ จำกัด,บริษัทเครดิตฟองซิเอร์ กรุงเทพเคหะ
จำกัด,บริษัทเครดิตฟองซิเอร์ วานิช จำกัด,บริษัทเงินทุนหลักทรัพย์ เอชเอสบีซี (ประเทศไทย)
จำกัด พร้อมทั้งยื่นแผนเบื้องต้นการขออนุญาตจัดตั้งธนาคารที่จำกัดขอบเขตธุรกิจ
โดยได้รับอนุมัติในเมื่อวันที่ 22 มิถุนายน 2542 และยื่นแผนงานโดยละเอียดของการจัดตั้งธนาคารฯ
ต่อธนาคารแห่งประเทศไทย เมื่อวันที่ 15 กันยายน 2542

ปี 2543 ได้รับความเห็นชอบในแผนงานโดยละเอียดของการจัดตั้งธนาคารที่จำกัดขอบเขตธุรกิจ
เมื่อวันที่ 16 ตุลาคม 2543 โดยบริษัทฯ จะต้องดำเนินการตามแผนที่เสนอควบรวมกิจการสถาบันทั้ง
5 แห่งเข้าด้วยกัน ให้แล้วเสร็จภายในวันที่ 22 มิถุนายน 2544

ทั้งนี้ นับตั้งแต่ปี 2538 เป็นต้นมาในส่วนกองทุนของบริษัทฯ ได้มีการเพิ่มทุนเรื่อยมาเป็นระยะ ซึ่ง ณ
ปัจจุบันบริษัทมีทุนจดทะเบียนที่เรียกชำระแล้ว จำนวน 13,331,540,030 บาท

 ภาพรวมการประกอบธุรกิจของบริษัท บริษัทย่อย และบริษัทร่วม และให้แสดงโครงสร้างการถือหุ้นของกลุ่มบริษัท

  National Finance : Group of Full Financial Service Provider

โครงสร้างรายได้

2.3 โครงสร้างรายได้

โครงสร้างรายได้แยกตามประเภทธุรกิจของบริษัทเงินทุน ธนชาติ จำกัด (มหาชน) และบริษัทย่อย สำหรับปีสิ้นสุดวันที่ 31 ธันวาคม 2541

  ---------------------------------------------- ------------- -------- ---------- -------- ------------- --------- ------------- -------- ------------- --------- ------------- -------- ---------- --------
  ข้อมูลทางการเงิน                                  ธุรกิจเงินทุน                                  ธุรกิจหลักทรัพย์             ธุรกิจการลงทุน            อื่นๆ                     รวม                               

  จำแนกตามส่วนงาน                                 งบการเงินรวม   Common   งบการเงิน   Common   งบการเงินรวม   Common    งบการเงินรวม   Common   งบการเงินรวม   Common    งบการเงินรวม   Common   งบการเงิน   Common
                                                               Size                Size                   Size                    Size                   Size                    Size                Size

                                                                        ของบริษัท                                                                                                           ของบริษัท    

                                                 ล้านบาท        (%)      ล้านบาท     (%)      ล้านบาท        (%)       ล้านบาท        (%)      ล้านบาท        (%)       ล้านบาท        (%)      ล้านบาท     (%)

  รายได้ดอกเบี้ยและเงินปันผลสุทธิหลังหักค่าเผื่อหนี้สงสัยจะสูญ   (3,515)       85.6     (2,889)    79.1     (129)         (89.0)    (87)          48.6     77            46.7      (3,654)       91.9     (2,889)    79.1

  รายได้ที่มิใช่ดอกเบี้ย                                (592)         14.4     (764)      20.9     274           189.0     (92)          51.4     88            53.3      (322)         8.1      (764)      20.9

  รวมรายได้                                       (4,107)       100.0    (3,653)    100.0    145           100.0     (179)         100.0    165           100.0     (3,976)       100.0    (3,653)    100.0

  ค่าใช้จ่ายในการดำเนินงาน                           (979)         23.8     (841)      23.0     (188)         (129.7)   12            (6.7)    (144)         (87.3)    (1,299)       32.7     (841)      23.0

  ภาษีเงินได้                                       (6)           0.1      -          -        -             -         -             -        (25)          (15.2)    (31)          0.8      -          -

  รวมค่าใช้จ่ายและภาษีเงินได้                          (985)         24.0     (841)      23.0     (188)         (129.7)   12            (6.7)    (169)         (102.4)   (1,330)       33.5     (841)      23.0

  กำไร (ขาดทุน) สุทธิ                               (5,092)       124.0    (4,494)    123.0    (43)          (29.7)    (167)         93.3     (4)           (2.4)     (5,306)       133.5    (4,494)    123.0
  ---------------------------------------------- ------------- -------- ---------- -------- ------------- --------- ------------- -------- ------------- --------- ------------- -------- ---------- --------

โครงสร้างรายได้แยกตามประเภทธุรกิจของบริษัทเงินทุน ธนชาติ จำกัด (มหาชน) และบริษัทย่อย สำหรับปีสิ้นสุดวันที่ 31 ธันวาคม 2542 (ปรับปรุงใหม่)

[TABLE]

 โครงสร้างรายได้แยกตามประเภทธุรกิจของบริษัทเงินทุน ธนชาติ จำกัด (มหาชน) และบริษัทย่อย สำหรับปีสิ้นสุดวันที่ 31 ธันวาคม 2543

[TABLE]

เป้าหมายการดำเนินธุรกิจ (goal) 

บริษัทเป็นสถาบันการเงินที่ดำรงสองสถานะในขณะเดียวกันซึ่งในแต่ละสถานะก็จะมีปณิธาน กล่าวคือ

-   บริษัทในฐานะบริษัทเงินทุน (Finance Company)
    มีเป้าหมายที่จะให้บริการทางด้านเงินฝากที่มุ่งเน้นการสร้างความประทับใจให้กับลูกค้ากับทั้งสร้างความมั่นใจในการออมเงินกับบริษัทในระดับราคาที่สามารถแข่งขันกับตลาด
    ในขณะที่ทางด้านสินเชื่อจะเน้นการทำธุรกิจเช่าซื้อ (Hire Purchase)
    และธุรกิจให้เช่าสินทรัพย์แบบลิสซิ่ง (Leasing) โดยการให้สินเชื่อแก่ทั้งผู้บริโภคโดยตรง
    (End User) กับทั้งให้แก่บริษัทอื่นที่ให้บริการทางด้านเช่าซื้อ/ลิสซิ่ง (Wholesaler)
    เพื่อนำไปปล่อยกู้ให้แก่ End User อีกทอดหนึ่ง นอกจากนี้บริษัทยังมีเป้าหมายในการทำธุรกิจ
    Corporate Finance อาทิ การให้คำปรึกษาทางการเงิน/การลงทุนแก่ลูกค้า
    เพื่อให้เป็นแหล่งที่มาของรายได้ค่าธรรมเนียม (Fee-Base Income) อีกด้วย

-   บริษัทในฐานะบริษัทแม่ (Holding Company) ของบริษัทในเครืออื่น มีเป้าหมายที่จะเป็น
    Holding Company ของบริษัทที่ให้บริการทางการเงิน (Financial Services)
    ทุกประเภทและครบวงจร ซึ่งในขณะนี้มีบริษัทในเครือที่ให้บริการทางการเงินได้แก่

-   บริษัทหลักทรัพย์ ธนชาติ จำกัด ให้บริการทางด้านหลักทรัพย์ ได้แก่ นายหน้าซื้อขายหลักทรัพย์
    การจัดจำหน่ายหลักทรัพย์ และการเป็นที่ปรึกษาทางการเงิน

-   บริษัท ธนชาติซูริคประกันชีวิต จำกัด
    ให้บริการทางด้านการประกันชีวิตทั้งแบบกลุ่มและแบบส่วนบุคคล

-   บริษัท ธนชาติประกันภัย จำกัด ให้บริการทางด้านการประกันวินาศภัย ได้แก่การประกันอัคคีภัย
    การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด

-   บริษัทหลักทรัพย์จัดการกองทุนรวม ธนชาติ จำกัด ให้บริการทางด้านการจัดการลงทุน
    เช่นการจัดการกองทุนรวม กองทุนส่วนบุคคล และกองทุนสำรองเลี้ยงชีพ

-   บริษัทบริหารสินทรัพย์ แม๊กซ์ จำกัด ทำธุรกิจบริหารสินทรัพย์ด้อยคุณภาพ

-   บริษัทบริหารสินทรัพย์ เอ็น เอฟ เอส จำกัด ทำธุรกิจบริหารสินทรัพย์ด้อยคุณภาพ

นอกจากนี้เพื่อให้บริษัทในกลุ่มสามารถให้การบริการทางการเงินได้อย่างครบวงจรยิ่งขึ้นโดยครอบคลุมถึงบริการทางการเงินของธนาคารพาณิชย์ด้วย
บริษัทจึงได้มีแผนงานในการจัดตั้งธนาคารที่จำกัดขอบเขตธุรกิจ (Restricted Bank) ดังนี้

บริษัทได้รวมกิจการกับสถาบันการเงินอื่นด้วยการเข้าถือหุ้นเกือบทั้งหมดในสถาบันการเงินนั้นๆ
จำนวน 5 แห่ง เพื่อวัตถุประสงค์ในการยกระดับบริษัทเงินทุน เอกชาติ จำกัด (มหาชน)
(“เอกชาติ”) เป็นธนาคารที่จำกัดขอบเขตธุรกิจ ซึ่งบริษัทได้จัดทำแผนงานโดยละเอียด
รวมทั้งจัดทำข้อมูลเพิ่มเติมตามความต้องการของทางการและส่งข้อมูลเพิ่มเติมดังกล่าวต่อทางการจนครบถ้วนแล้วเมื่อวันที่
5 มกราคม 2543 นั้น ต่อมาเมื่อวันที่ 2 ตุลาคม 2543 บริษัทได้ซื้อหุ้นกู้ด้อยสิทธิไม่มีหลักประกัน
ครั้งที่ 1/2543 ครบกำหนดไถ่ถอนปี 2551 จำนวน 3,000 ล้านบาท จากเอกชาติ
ซึ่งการซื้อหุ้นกู้ด้อยสิทธิ ดังกล่าวนี้เป็นส่วนหนึ่งของการเพิ่มเงินกองทุนให้แก่เอกชาติ
ตามแผนงานที่ได้เสนอต่อทางการ

ต่อมาเมื่อวันที่ 17 ตุลาคม 2543 บริษัทได้รับแจ้งจาก กระทรวงการคลัง ตามหนังสือที่
กค.0303/24484 เรื่อง การอนุญาตให้บริษัทเงินทุน ธนชาติ จำกัด (มหาชน)
จัดตั้งธนาคารที่จำกัดขอบเขตธุรกิจ ร่วมกับ บริษัทเงินทุน เอกชาติ จำกัด (มหาชน) บริษัทเงินทุน
เอ็นเอฟ จำกัด บริษัทเครดิตฟองซิเอร์ กรุงเทพเคหะ จำกัด บริษัทเครดิตฟองซิเอร์ สินเคหการ
จำกัด และบริษัทเครดิตฟอง-ซิเอร์ วานิช จำกัด ลงวันที่ 16 ตุลาคม 2543
โดยมีสาระสำคัญสรุปได้ดังนี้

1.  รัฐมนตรีว่าการกระทรวงการคลัง
    ให้ความเห็นชอบแผนงานในการจัดตั้งธนาคารที่จำกัดขอบเขตธุรกิจ (Restricted Bank)
    และเห็นชอบให้บริษัท ดำเนินการโอนกิจการของบริษัท และรับโอน
    กิจการจากสถาบันการเงินอื่นทั้งหมดหรือบางส่วน
    ตามแผนการจัดตั้งธนาคารที่จำกัดขอบเขตธุรกิจ (Restricted Bank) ได้

2.  ให้กลุ่มธนชาติดังรายนามข้างต้น
    จะต้องดำเนินการรวมกิจการหรือรับโอนสินทรัพย์และหนี้สินให้เสร็จสิ้นภายในวันที่ 22 มิถุนายน
    2544

3.  เมื่อกลุ่มธนชาติได้ดำเนินการตามแผนงานที่ได้รับความเห็นชอบเสร็จสิ้นแล้ว
    ให้บริษัทมีหนังสือขออนุญาตจัดตั้งธนาคารที่จำกัดขอบเขตธุรกิจ (Restricted Bank) ต่อ
    รัฐมนตรีว่าการ กระทรวงการคลัง และเมื่อได้รับอนุญาตให้จัดตั้งธนาคารที่จำกัดขอบเขตธุรกิจ
    (Restricted Bank) แล้วให้คืนใบอนุญาตประกอบธุรกิจเงินทุน
    และธุรกิจเครดิตฟองซิเอร์ของสถาบันการเงินอื่นในกลุ่มธนชาติ ทั้ง 5 แห่ง
    แก่กระทรวงการคลังภายในเวลา 1 ปี
    นับจากวันที่รัฐมนตรีอนุญาตให้จัดตั้งธนาคารที่จำกัดขอบเขตธุรกิจ

4.  เมื่อรัฐมนตรีอนุญาตให้จัดตั้งธนาคารที่จำกัดขอบเขตธุรกิจแล้ว
    จะต้องเปิดดำเนินกิจการธนาคารภายในเวลา 1 ปี นับจากวันที่ได้รับอนุญาต
    เว้นแต่ธนาคารแห่งประเทศไทยจะพิจารณาผ่อนผัน ทั้งนี้
    ธนาคารที่จำกัดขอบเขตธุรกิจจะต้องจัดให้มีระบบการบริหารความเสี่ยง
    และระบบควบคุมภายในที่มีประสิทธิภาพก่อนวันเปิดดำเนินการด้วย

สำหรับการดำเนินการขั้นตอนต่อไปคือบริษัทจะต้องเพิ่มเงินกองทุนให้แก่เอกชาติด้วยการซื้อหุ้นสามัญเพิ่มทุน
ตามแผนงานที่ได้เสนอต่อทางการ
นอกจากนี้บริษัทจะทำการโอนสินทรัพย์ระหว่างสถาบันการเงินในกลุ่ม ด้วยแนวทางดังนี้คือ
สินทรัพย์ปกติจะโอนให้แก่ธนาคารที่จำกัดขอบเขตธุรกิจ
สินทรัพย์ด้อยคุณภาพโอนให้แก่บริษัทบริหารสินทรัพย์ เอ็น เอฟ เอส จำกัด
ที่ได้จัดตั้งขึ้นเรียบร้อยแล้ว ส่วนสินทรัพย์ประเภทหนี้เช่าซื้อและลิสซิ่งทั้งหมดจะโอนมายังบริษัท
โดยที่การโอนสินทรัพย์ดังกล่าวทั้งหมดจะเป็นการขายขาด
ตามแนวปฏิบัติทางบัญชีเกี่ยวกับการโอนและการรับโอนสินทรัพย์ทางการเงิน ลงวันที่ 30 สิงหาคม
2543 ของสมาคมนักบัญชีและผู้สอบบัญชีรับอนุญาตแห่งประเทศไทย